КIуэкIуэ Юрий Къэбэрдей-Балъкъэрым и цIыхубэ художник КIыщ Мухьэдинрэ абы и щхьэгъусэмрэ ирегъэблагъэ
КIуэкIуэ Юрий дыгъуасэ Правитель- ствэм и Унэм щахуэзащ КъБР-м и цIыхубэ художник КIыщ Мухьэдинрэ абы и щхьэгъусэ, искусствовед Дианэ Мосс Жаклинрэ.
КIыщ Мухьэдин республикэм и Iэтащхьэм хуиIуэтащ езыр творческэ щIалэгъуалэм зэрадэлажьэр. Художникым дерсхэр щитащ Къулъкъужын Ищхъэрэ къуажэм, Бахъсэн къалэм дэт школхэм, «ДыгъафIэ къалэ» сабий творчествэмкIэ академием. А IуэхущIапIэм абы езым и сурэтхэм ящыщ зы тыгъэ хуищIащ.
— Уэ уи творчествэр, — жиIащ Къэбэрдей-Балъкъэрым и Iэтащхьэм, — цIыхухэм хуабжьу яфIэгъэщIэгъуэнщ, абы къыхэкIыу ахэр республикэм и музейхэм нэхъыбэрэ щыгъэлъэгъуапхъэщ.
КъБР-м и Iэтащхьэмрэ Правительствэмрэ я пресс-IуэхущIапIэ.
